కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బిగ్ బాస్ తనీష్‌లో మంచి, చెడులు.. అదే ‘రంగు’
ఇందులో హీరోలు, విల‌న్స్ అంటూ ప్ర‌త్యేకంగా ఉండ‌రు. ప‌రిస్థితుల ప్ర‌భావం క‌న‌ప‌డుతుంది. ప్ర‌తి మ‌నిషిలో మంచి, చెడు ఉంటాయి. అది ఎదుటి అంశాన్ని చూసే కోణాన్ని బ‌ట్టి తెలుస్తుంది.
Samayam Telugu | Updated:
Oct 20, 2018, 07:03PM IST
బిగ్ బాస్ తనీష్‌లో మంచి, చెడులు.. అదే ‘రంగు’
బిగ్ బాస్ రియాలిటీ షోతో పాపులర్ అయిన తనీష్ అప్ కమింగ్ మూవీ ‘రంగు’ రిలీజ్‌కు రెడీ కావడంతో ప్రమోషన్స్ కార్యక్రమాలను వేగవంతం చేశారు. న‌ల్ల‌స్వామి స‌మ‌ర్ప‌ణ‌లో యు అండ్ ఐ ఎంట‌ర్‌టైన్మెంట్స్ ప‌తాకంపై త‌నీశ్‌, ప‌రుచూరి ర‌వి, ప్రియా సింగ్‌, ప‌రుచూరి వెంకటేశ్వ‌ర‌రావు, ష‌ఫీ, పోసాని కృష్ణ‌ముర‌ళి ప్ర‌ధాన తారాగ‌ణంగా రూపొందుతోన్న చిత్రం ‘రంగు’. కార్తికేయ‌.వి ద‌ర్శ‌క‌త్వంలో ఎ.ప‌ద్మ‌నాభ‌రెడ్డి, న‌ల్ల అయ్య‌న్న నాయుడు నిర్మాత‌లు. శ‌నివారం హైద‌రాబాద్ ప్ర‌సాద్ ల్యాబ్స్‌లో ఈ సినిమా ట్రైల‌ర్‌ను ప‌రుచూరి వెంక‌టేశ్వ‌ర‌రావు విడుద‌ల చేశారు.
Rangu Trailer: ‘రంగు’ ట్రైలర్
X
ఈ సంద‌ర్భంగా హీరో త‌నీష్ మాట్లాడుతూ.. ‘నేను బిగ్‌బాస్ హౌస్‌లో ఉండ‌గా మా `రంగు` సినిమాకు సంబంధించిన ట్రైల‌ర్‌, మూడు సాంగ్స్‌ను విడుద‌ల చేశారు. ట్రైల‌ర్‌కు వ‌న్ మిలియ‌న్ వ్యూస్ వ‌చ్చాయనీ, సాంగ్స్‌కు ట్రెమెండ‌స్ రెస్పాన్స్ వ‌చ్చింద‌ని తర్వాత తెలిసింది. ఇక సినిమా విష‌యానికి వ‌స్తే.. విజ‌య‌వాడ‌లో ఉన్న లారా అనే వ్య‌క్తి పాత్ర‌లో నేను క‌న‌ప‌డ‌తాను. ప‌దిహేడేళ్ల నుండి ఇర‌వై ఎనిమిదేళ్ల వ్య‌క్తిగా క‌న‌ప‌డే పాత్ర నాది. నాలుగు వేరియేష‌న్స్‌తో సాగుతుంది. నాకు చాలెంజింగ్‌గా అనిపించింది. ఇందులో హీరోలు, విల‌న్స్ అంటూ ప్ర‌త్యేకంగా ఉండ‌రు. ప‌రిస్థితుల ప్ర‌భావం క‌న‌ప‌డుతుంది. ప్ర‌తి మ‌నిషిలో మంచి, చెడు ఉంటాయి. అది ఎదుటి అంశాన్ని చూసే కోణాన్ని బ‌ట్టి తెలుస్తుంది. అలాంటి ప‌రిస్థితులను ఈ సినిమాలో చూపించాం. సోషల్ మెసేజ్ ఉన్న సినిమా. ప్రేక్ష‌కుల‌ను త‌ప్ప‌కుండా ఆలోచింప‌చేస్తుంది. కార్తికేయ ఈ మూడు నాలుగేళ్లుగా ఈ సినిమాతో ట్రావెల్ అవుతున్నారు. ఈ ప్ర‌యాణంలో సిరివెన్నెల సీతారామ‌శాస్త్రి, ప‌రుచూరి వెంక‌టేశ్వ‌ర‌రావు, ష‌ఫీ, యోగేశ్వ‌ర శ‌ర్మ‌, ప‌రుచూరి ర‌వి వంటి న‌టీన‌టులు, సాంకేతిక నిపుణుల‌తో ప‌నిచేయ‌డం ఆనందంగా ఉంది. చాలా ఎగ్జ‌యిటెడ్‌గా వెయిట్ చేస్తున్నాను`` అన్నారు.
చిత్ర ద‌ర్శ‌కుడు కార్తికేయ.వి మాట్లాడుతూ - ``న్యూస్ పేప‌ర్‌లో ఓ విష‌యాన్ని చ‌దివి ఆ ఆలోచ‌న‌తో విజ‌య‌వాడ వెళ్లాను. అక్క‌డ లారా అనే వ్య‌క్తి గురించి విష‌యాల‌ను సేక‌రించి దాన్నుండి త‌యారుచేసుకున్న క‌థ. ఇలాంటి ఓ క‌థ‌ను రియలిస్టిక్‌గా క‌న‌ప‌డుతూనే క‌మ‌ర్షియ‌ల్ పంథాలో ఉండేలా ప‌రుచూరి బ్ర‌ద‌ర్స్‌గారు నాకు స‌హాయం చేశారు. అంత పెద్ద ర‌చ‌యిత‌ల‌తో కల‌సి ఈ సినిమాకు ప‌నిచేయ‌డం ఆనందంగా ఉంది. అలాగే ఓ చిన్న కుర్రాడి నుండి ఇర‌వై ఎనిమిదేళ్ల యువ‌కుడిగా క‌న‌ప‌డే పాత్ర కోసం త‌నీశ్ ఎంత‌గానో క‌ష్ట‌ప‌డ్డారు. ఆయ‌న క‌ష్టం రేపు తెర‌పై క‌న‌ప‌డుతుంది. అలాగే ఎగ్జిక్యూటివ్ ప్రొడ్యూస‌ర్ చ‌క్రి ద్వారా నిర్మాత‌లు ఎ.ప‌ద్మ‌నాభ‌రెడ్డి, న‌ల్ల అయ్య‌న్న నాయుడుల‌ను క‌ల‌వ‌డం నా అదృష్టం. ప్యాష‌న్‌తో సినిమా చేసే నిర్మాత‌లతో క‌ల‌సి ప‌నిచేయ‌డం ఆనందంగా ఉంది. యోగేశ్వ‌ర శ‌ర్మ‌గారు సీతారామ‌శాస్త్రిగారి అబ్బాయి అని నాకు ముందు తెలియ‌దు. ఆయ‌న కంపోజ్ చేసిన `శ్రీకారం చుడుతున్న‌ట్లు...` అనే పాట మాత్ర‌మే విన్నాను. అది నాకు ఎంతో ఇష్ట‌మైన పాట‌. అలాగే ప‌రుచూరి ర‌వి, ష‌ఫీగారు ఎంతో గొప్ప స‌హ‌కారాన్ని అందించారు. ఇలా స‌హ‌కారం అందించిన ప్ర‌తి ఒక్క‌రికీ థాంక్స్‌. డైరెక్ట‌ర్‌గా నాకు జ‌న్మ‌నిచ్చిన నిర్మాత‌ల‌కు రుణ‌ప‌డ్డాను`` అన్నారు.
ప‌రుచూరి వెంక‌టేశ్వ‌ర‌రావు మాట్లాడుతూ.. ``ఈ సినిమాను ద‌స‌రా, దీపావ‌ళి మ‌ధ్య‌లో విడుద‌ల చేసేలా ఉన్నారు. ఎలా విడుద‌ల చేసినా సినిమా పెద్ద స‌క్సెస్ కావాల‌ని కోరుకుంటున్నాను. విజ‌య‌వాడ‌లో జ‌రిగిన య‌దార్థ ఘ‌ట‌న‌ల‌ను ఆధారంగా చేసుకుని రాసుకున్న క‌థ ఇది. తీనీశ్‌, ష‌ఫీ, ర‌వి అంద‌రూ అద్భుతంగా న‌టించారు. ఈ యంగ్ టీమ్‌కు నేను, సిరివెన్నెల సీతారామశాస్త్రి మా అనుభ‌వంతో కాస్త తోడ్పాటును అందించాం. స‌హ‌జ‌త్వానికి ద‌గ్గ‌ర‌గా ఉండే సినిమా`` అన్నారు. ఈ కార్యక్ర‌మంలో సినిమాటోగ్రాఫ‌ర్ సురేంద‌ర్ రెడ్డి, ఎగ్జిక్యూటివ్ ప్రొడ్యూస‌ర్ ఎస్‌.ఎస్‌.చ‌క్ర‌వ‌ర్తి, కో ప్రొడ్యూస‌ర్ క‌ట‌కం వాసు త‌దిత‌రులు పాల్గొన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.